OpenLLM-France/wikimedia huggingface dataset:
# Didem Akın

Didem Akın (Ankara, 1 de maig de 1971) és una ex jugadora de basquetbol i directora esportiva. Va jugar moltes anys a Fenerbahçe on és directora de l'equip femení des del 2005. Va participar, com a jugadora, set vegades a l'Eurolliga de bàsquet femenina. També va ser jugadora de la selecció nacional turca. El seu marit, Raşit Akın, és el responsable de basquetbol femení de la Federació Turca de Bàsquet.

## Referències

* ↑ https://web.archive.org/web/20160303165726/http://www.fenerbahce.org/basketbolbayan/kategori.asp?ContentCategoryID=39
* ↑ http://www.milliyet.com.tr/fenerbahce-nin-yeni-transferi-istan-fenerbahce-2405039-skorerhaber/
* 1 2 http://www.milliyet.com.tr/galatasaray-kulubu-aciklama-yapiyor-galatasaray-2156669-skorerhaber/
* ↑ «Fenerbahce Spor Kulübü Resmi Sitesi / Turkiye'nin En Gelismi Spor Kulübü Portal», 03-03-2016. Arxivat de l'original el 2016-03-03. [Consulta: 2 juliol 2022].

## Enllaços externs

* "Anam a ser campions d'Europa" (Entrevista amb Didem Akın) (turc)
# Cantó de Langres

El cantó de Langres és un cantó francès del departament de l'Alt Marne, situat al districte de Langres. Té 22 municipis i el cap és Langres.

## Municipis

* Balesmes-sur-Marne
* Champigny-lès-Langres
* Chanoy
* Chatenay-Mâcheron
* Courcelles-en-Montagne
* Culmont
* Faverolles
* Humes-Jorquenay
* Langres
* Marac
* Mardor
* Noidant-le-Rocheux
* Ormancey
* Peigney
* Perrancey-les-Vieux-Moulins
* Saint-Ciergues
* Saints-Geosmes
* Saint-Martin-lès-Langres
* Saint-Maurice
* Saint-Vallier-sur-Marne
* Vauxbons
* Voisines

## Història

Llista dels consellers generals successius :
| Data d'elecció | Identitat | Partit |
| 1945-1955 | M. Beligné | Divers droite |
| 1955-1961 | M. Flammarion | radical |
| 1961-1992 | Jean Favre | Divers droite, després UDR, després RPR |
| 1992-2011 | Jean-Marie Voillemin | Divers droite, després UMP |
| 2011- | Didier Jannaud | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 13.481 | 15.127 | 15.555 | 15.174 | 15.021 | 14.481 | 13.271 |
| A partir de 1990: Població sense dobles comptes |||||||
# Ballarines entre bastidors

Ballarines entre bastidors és una pintura al pastel realitzada per Edgar Degas el 1897 i que actualment s'exposa al Museu Puixkin de Moscou.

## Enllaços externs

* Fitxa al Museu Puixkin
# Cantó de Châteauvillain

El cantó de Châteauvillain és un cantó francès del departament de l'Alt Marne, situat al districte de Chaumont. Té 14 municipis i el cap és Châteauvillain.

## Municipis

* Aizanville
* Blessonville
* Braux-le-Châtel
* Bricon
* Châteauvillain
* Cirfontaines-en-Azois
* Dinteville
* Laferté-sur-Aube
* Lanty-sur-Aube
* Latrecey-Ormoy-sur-Aube
* Orges
* Pont-la-Ville
* Silvarouvres
* Villars-en-Azois

## Història

Llista dels consellers generals successius :
| Data d'elecció | Identitat | Partit |
| 1945-19.. | M. Chandon de Briailles | PRG |
| 19..-1973 | Marie-Pierre Félix de la Ville Baugé | Divers droite |
| 1973-1979 | Jean Rouot | PRG |
| 1979-1992 | Jean-Claude Guyot | UDF-CDS |
| 1992-1998 | Henri de la Ville Baugé | UDF |
| 1998-2004 | Jean-Claude Guyot | Divers droite |
| 2004- | Marie-Claude Lavocat | Divers droite, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 4.702 | 4.935 | 4.483 | 4.436 | 4.447 | 4.276 | 4.169 |
| A partir de 1990: Població sense dobles comptes |||||||
# Divisió de Meerut

La divisió de Meerut és una entitat administrativa de l'estat d'Uttar Pradesh formada per cinc districtes, amb capital a Meerut. Els districtes són:
* Districte de Meerut
* Districte de Bulandshahar
* Districte de Gutam Buddha Nagar
* Districte de Ghaziabad
* Districte de Bagpat
Sota domini britrànic fou una divisió de les Províncies Unides d'Agra i Oudh i abans de les Províncies del Nord-oest. Els rius principals eren el Jumna i el Ganges i la capital era Meerut. La superfície era de 29.272 km². La població era:
* 1881: 5.141.204
* 1891: 5.326.833
* 1901: 5.979.711
El 75% eren hinduistes, el 23% musulmans i hi havia alguns jains, aryes, cristians i sikhs. Administrativament estava format per sis districtes:
* Districte de Dehra Dun
* Districte de Saharanpur
* Districte de Muzaffarnagar
* Districte de Meerut
* Districte de Bulandshahr
* Districte d'Aligarh
Hi havia 112 ciutats i 7.713 pobles. Les ciutats principals eren Meerut (118.129 habitants el 1901 incloent el campament militar), Aligarh (70.434), Saharanpur (66.254), Hathras (42.578), Khurja (29.277), Dehra (28.095), Hardwar (25.597), Muzaffarnagar (23.444) i Deoband (20.167).

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Cantó d'Altkirch

El cantó de Altkirch (alsacià Kanton Àltkirech) és una divisió administrativa francesa situat al departament de l'Alt Rin i a la regió del Gran Est

## Composició

El cantó aplega 27 comunes :
| Nom alsacià | Nom francès | Nom alemany |
| Ààschpi | Aspach | Aspach |
| Àltkírech | Altkirch | Altkirch |
| Bàllerschdorf | Ballersdorf | Ballersdorf |
| Barezwiller | Berentzwiller | Berenzweiler |
| Dàgelse | Tagolsheim | Tagolsheim |
| Eglínge | Eglingen | Eglingen |
| Emlínge | Emlingen | Emlingen |
| Frànke | Franken | Franken |
| Frehnige | Froeningen | Fröningen |
| Haidwíller | Heidwiller | Heidweiler |
| Haiwíller | Heiwiller | Heiweiler |
| Hundsbe | Hundsbach | Hundsbach |
| Hüsgaie | Hausgauen | Hausgauen |
| Huuscht | Hochstatt | Hochstatt |
| Íllfert | Illfurth | Illfurth |
| Jettige | Jettingen | Jettingen |
| Karschbach | Carspach | Karspach |
| Lüemschwíller | Luemschwiller | Lümschweiler |
| Neederspachbi | Spechbach-le-Bas | Niederspechbach |
| Owermorschwíller | Obermorschwiller | Obermorschweiler |
| Owerspachbi | Spechbach-le-Haut | Oberspechbach |
| Sànkt Bernhàrd | Saint-Bernard (Haut-Rhin) | Sankt Bernhard |
| Schwobe | Schwoben | Schwoben |
| Tàgsdorf | Tagsdorf | Tagsdorf |
| Wàhle | Walheim (Haut-Rhin) | Walheim |
| Willer | Willer | Weiler |
| Witterschdorf | Wittersdorf | Wittersdorf |

## Conseller general de l'Alt Rin

* 2002-2010: Alphonse Hartmann
* 1979-2002: Jean-Luc Reitzer

## Enllaços externs

* Cantó de Altkirch al Web del Consell General Arxivat 2006-11-30 a Wayback Machine.
# Ballybunion

Ballybunion (en irlandès Baile an Bhuinneánaigh) és una vila costanera d'Irlanda, al comtat de Kerry, a la província de Munster. Es troba a 15 kilòmetres de Listowel.
Hi ha les ruïnes d'un castell prop de la ciutat, però només en queda una sola paret. Hi ha dos clubs de golf a la zona, incloent el famós Ballybunion Golf Club, una cursa de links de classe alta fundat l'any 1893 que va acollir l'Open Irlandès Murphys en 2000 i la Palmer Cup el 2004. D'acord amb l'Oficina Central d'Estadística, Ballybunion tenia 1.329 habitants el 2002.

## Galeria d'imatges

* La platja de Nunns Beach
* La roca de la Verge
* El forat de les nou filles
* Cova al Cliff Walk
* Arc de Sant Martí a Ladies Beach
# Kallikota

Kallikota o Kallikot fou un estat tributari protegit del tipus zamindari o palydam al districte de Ganjam a Orissa (a l'antiga presidència de Madras) amb capital a Kallikota (població el 1881: 3.401 habitants) que correspon a la moderna Khalikote. La superfície era de 218 km² i tenia 238 pobles; els ingressos s'estimaven en 1900 lliures vers 1880.
La nissaga governant fou fundada per Rama Bhuiya, nomenat zamindari per Puru Shottama Gajpati Das, rei d'Orissa (1467-1497) vers el 1474 (segons la tradició el 1374). Per la seva actuació contra els marathes el zamindar va obtenir el títol de Mardaraja Deo. El territori fou ocupat pels britànics el 1769 per posar fi a l'agitació que patia l'estat, però les forces es van retirar una vegada pacificat; després altre cop fou ocupat del 1771 al 1775 pels mateixos motius i les tropes de la Companyia Britànica de les Índies Orientals van imposar l'ordre quatre anys. El 1854 el zamindar va comprar el veï zamindari d'Attigada o Atagada (també Attagada) que havia sortit a la venda per cobrir els deutes que tenia, i el territori reunit va pujar a una superfície de 1313 km² amb una població de 169.693 habitants el 1901, pujant el tribut o peshkash pels dos estats a 111.000 rúpies. El 1887 va pujar al poder un menor d'edat Mehrban-i-Distan Sri Hari Hara Mardaraja Devu Garu i durant cinc anys l'estat fou administrat pel consell de corts (Council of Wards), i el raja el va rebre amb el deute eixugat i amb un notable benefici a la caixa, i amb els ingressos elevats, però en deu anys el raja va dilapidar l'actiu i es va tornar a endeutar i va haver d'hipotecar els dos estats als seus creditors. El 1898 va rebre el títol de raja com a distinció personal (21 de maig). El 1920 el zamindar Sri Ramachandra Deo Garu, rajah zamindar de Kallikota i Attagada apareix pledejant contra els llogaters de les terres.

## Llista de rages

* Raja RAGHUNATHA DEVA RANA
* Raja VISHVAMBHARA DEVA RANA
* Raja RAMACHANDRA DEO
* Raja GANGA PERSHAD DEO
* Raja KIRTHAN DEO
* Raja SHYAM SUNDAR DEO
* Raja GANGADHAR DEO
* Raja VIKRAMA DEO
* Raja HARICHARAN SINGH DEO
* Raja KRISHNA SARARAN DEO
* Raja BALA KESWARA SINGH Marda Raja Deo
* Raja Sahib Mehrban-i-Dostan Shri Raja NARAYANA Marda Raja Deo ?-1887
* Raja Sahib Mehrban-i-Dostan Sri HARIHAR Mardaraj Deo Bahadur 1887-1909
* Raja Bahadur Sri RAMCHANDRA Marda Raja Deo Bahadur 1909-1953

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Juzennecourt

El cantó de Juzennecourt és un cantó francès del departament de l'Alt Marne, situat al districte de Chaumont. Té 15 municipis i el cap és Juzennecourt.

## Municipis

* Autreville-sur-la-Renne
* Blaisy
* Colombey-les-Deux-Églises
* Curmont
* Gillancourt
* Juzennecourt
* Lachapelle-en-Blaisy
* Lamothe-en-Blaisy
* Maranville
* Meures
* Montheries
* Rennepont
* Rizaucourt-Buchey
* Sexfontaines
* Vaudrémont

## Història

Llista dels consellers generals successius :
| Data d'elecció | Identitat | Partit |
| 1945-1966 | M. Collon | Radical |
| 1966-1998 | Jean Raullet | Sense etiqueta |
| 1998-2011 | Michel Berthelmot | RPR, després UMP |
| 2011- | Stéphane Martinelli | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 2.690 | 2.984 | 2.831 | 2.882 | 2.838 | 2.827 | 2.896 |
| A partir de 1990: Població sense dobles comptes |||||||
# Divisió del Nord

La divisió del Nord o divisió Septentrional (Northern Division) fou una entitat administrativa de la presidència de Bombai, Índia Britànica, situada a la part nord d'aquesta. La capital era Ahmedabad. Tenia una superfície de 35.509 km² i una població de 3.513.532 habitants, sent la més petita de les divisions i la més poblada. Els hindús eren el 84% i els musulmans el 9% (janistes un 2%, cristians, sikhs, budistes, parsis, jueus i animistes completaven la resta).
Estava formada pels següents districtes:
* Districte d'Ahmedabad
* Districte de Kaira
* Districte de Panch Mahals
* Districte de Broach
* Districte de Surat
* Districte de Thana o Thane
Els cinc primers districtes estaven al Gujarat. En total hi havia 47 ciutats i 4.950 pobles. Ls principals ciutats eren Ahmedabad (185.889 habitants el 1901), Surat (119.306), Bandra (22.075), Broach (42.896), Godhra (20.915) i Nadiad (31.435).
Les agències sota supervisió del Comissionat de la divisió eren:
* Agència de Mahi Kantha
** Idar
** 62 petits estats
* Agència de Palanpur
** Palanpur
** Radhanptir
** 8 petits estats
* Agència de Rewa Kantha
** Balasinor
** Bariya
** Chhota Udaipur
** Lunavada
** Rajpipla
** Sunth
** 5 petits estats
** 2 cercles thana de 50 talukes
* Agència de Kaira
** Cambay
* Agència de Surat
** Bansda
** Sachin
** Dharampur
** Estats Dangs
* Agència de Thana
** Jawhar

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Lannoy

El cantó de Lannoy és una divisió administrativa francesa, situada al departament del Nord i la regió dels Alts de França.

## Composició

El cantó de Lannoy comprèn les comunes de:
* Anstaing
* Baisieux
* Chéreng
* Forest-sur-Marque
* Gruson
* Hem
* Lannoy
* Leers
* Lys-lez-Lannoy
* Sailly-lez-Lannoy
* Toufflers
* Tressin
* Willems

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | 47.616 | 56.968 | 59.907 | 62.334 | 64.339 | 62.384 |
# Cantó de Habsheim

El cantó de Habsheim (alsacià kanton Hàbse) és una divisió administrativa francesa situat al departament de l'Alt Rin i a la regió del Gran Est

## Composició

El cantó aplega 5 comunes :
| Nom alsacià | Nom francès | Nom alemany |
| Aschedswiller | Eschentzwiller | Eschenzweiler |
| Hàbse | Habsheim | Habsheim |
| Riedese | Riedisheim | Riedisheim |
| Ríxe | Rixheim | Rixheim |
| Zímmersche | Zimmersheim | Zimmersheim |

## Conseller general de l'Alt Rin

* 1992-2010: Charles Buttner (UDF, després UMP)

## Enllaços externs

* Cantó de Mulhouse-Nord al Web del Consell General Arxivat 2006-11-30 a Wayback Machine.
# Mackenziaena

Mackenziaena és un gènere d'ocells de la família dels tamnofílids (Thamnophilidae).

## Distribució i hàbitat

Es distribueix en tres països de l'est d'Amèrica del Sud; Paraguai (Alto Paraná, Amambay, Caazapá, Canindeyú, i Itapúa), en el sud-est de Brasil (Bahia, Espirito Santo, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina, i São Paulo) i el nord-est de l'Argentina (Missiones).
L'hàbitat natural és la selva subtropical o tropical, tant de plana com de muntanya i de la Mata Atlàntica en general.

## Característiques

Els bataràs d'aquest gènere són dos ocells espectaculars, grossos, mesuren entre 24 i 26,5 cm de longitud, de llargues cues però de becs relativament petits. Són bastant furtives en el dens sotabosc on habiten.

## Sistemàtica
### Taxonomia

Aquest gènere podria estar està relacionat amb Thamnophilus amb base en la morfologia externa, especialment el bec fort i curt, però falten les corresponents proves moleculars que el recolzin. Mackenziaena severa podria estar més estretament relacionada amb les espècies del gènere Frederickena que amb M. leachii.

### Etimologia

El nom genèric femení «Mackenziaena» commemora a Helen MacKenzie McConnell (1871-1954) esposa de l'explorador británico Frederick Vavasour McConnell (1858–1914).

### Espècies

Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* Batarà pintat - (Mackenziaena leachii).
* Batarà alabrú - (Mackenziaena severa).

## Referències

* ↑ «Llista Vermella de la IUCN - Mackenziana» (en anglès). IUCN, 2024. [Consulta: 22 desembre 2024].
* ↑ Ridgely, Robert S.; Tudor, Guy. Field guide to the songbirds of South America: the passerines (en anglès). 1st ed. Austin, TX : [Philadelphia] : [Washington, DC]: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 328, làmina 19(4-5). ISBN 978-0-292-71748-0.
* ↑ Zimmer, Kevin; Isler, Morton L. «Tufted Antshrike (Mackenziaena severa), version 1.0» (en anglès). Birds of the World, 2020. DOI: 10.2173/bow.tufant1.01species_shared.bow.project_name. ISSN: 2771-3105.
* ↑ Zimmer, Kevin; Isler, Morton L. «Large-tailed Antshrike (Mackenziaena leachii), version 1.0» (en anglès). Birds of the World, 2020. DOI: 10.2173/bow.latant1.01species_shared.bow.project_name. ISSN: 2771-3105.
* ↑ Gill, Frank; Donsker, David. «Antbirds – IOC World Bird List» (en anglès). IOC World Bird List v14.2, 17-08-2024. [Consulta: 20 desembre 2024].
# Kangavar

Kangavar o Kangawar (persa: کنگاور, també Konkobar o Kinkiwar o Kankiwar) és una població de l'Iran a la província de Kermanshah i capital del districte del mateix nom (persa: شهرستان کنگاور). S'ha suggerit que el nom podria derivar de l'avesta Kanha-vara ('Recinte de Kanha'). Es troba a 1.467 metres d'altitud a mig camí just entre Hamadan i Kermanshah. És una ciutat comercial i agrícola.
El districte de Kangavar (bakhsh) tenia el 1975 quatre subdivisions (dikistans), amb uns 60 pobles i una població de 38.435 habitants. El districte és travessat pel riu Kangavar.

## Història

S'han excavat llocs propers (Gwadin-Tappa i Sih Gabi), on s'ha comprovat que hi va haver habitació humana fa milers d'anys. Isidor de Carax és el primer que l'esmenta al segle i, i li dona el nom de Concobar (a la província d'Ecbàtana, després Hamadan), però probablement es va fundar ja sota els parts al segle ii aC. Un temple dedicat a la dea Anahita, descobert a la ciutat, datat al segle ii aC, es pensava anteriorment que era obra dels sassànides (Cosroes II). Des de sempre, fou una etapa del camí i lloc de comunicació en la ruta entre Mesopotàmia i l'altiplà iranià. Els àrabs l'anomenaven Kasr al-Lusus ('Castell dels Lladres'), perquè el 642 el bestiar de l'exèrcit àrab musulmà que marxava cap a Nihawand fou robat en aquest lloc. Encara que fou un fet aïllat, va donar a la ciutat una mala fama de lloc de lladres. Fou pròspera fins a la invasió mongola. L'arqueologia mostra que els objectes seljúcides foren destruïts per foc, cosa que indica una conquesta violenta; les construccions no foren substituïdes per altres d'època il-kànida; no torna a reaparèixer fins al temps dels safàvides. Al segle xix i fins al començament del segle xx, la tenien en feu la família d'un oficial de la cort.
Les excavacions van començar el 1968, i es va trobar una gran estructura amb grans columnes sobre una plataforma de pedra (que podria ser el que Isidor de Carax descriu com el temple d'Artemisa i que, en realitat, era el temple d'Anahita.

## Persones il·lustres

* Abu Shudja Muhammad al-Rudhrawari (1045 - 1095), visir del califat abbàssida.
# Arvorig FM

Arvorig FM és una emissora de ràdio associativa bretona fundada el 1998. Inicialment era basada a Commana però actualment té la seu a Landerneau. Les seves emissions són exclusivament en bretó i emet principalment música bretona i músiques del món. Emet en freqüència modulada (Landerneau 91.7 i 107 MHz), principalment a Bro Leon, i també és accessible per internet.
Arvorig FM rep subvencions del Consell Regional de Bretanya i del Consell General de Finisterre.

## Enllaços externs

* (bretó) (francès) Web oficial
# Cantó de Dannemarie

El cantó de Dannemarie (alsacià kanton Dàmmerkirech) és un divisió administrativa francesa situat al departament de l'Alt Rin i a la regió del Gran Est.

## Composició

El cantó aplega 30 comunes :
| Nom alsacià | Nom francès | Nom alemany |
| Albach | Elbach (Alt Rin) | Elbach |
| Àltenàch | Altenach | Altenach |
| (*) Àltmínschtràl | Montreux-Vieux | Alt-Münsterol |
| Àmmerzwíller | Ammertzwiller | Ammerzweiler |
| Bàlschwíller | Balschwiller | Balschweiler |
| Baretswiller | Bellemagny | Baronsweiler |
| Bruckedswiller | Bréchaumont | Brückensweiler |
| Bratte | Bretten (Alt Rin) | Bretten |
| Büethwiller | Buethwiller | Büthwiller |
| (*) | Chavannes-sur-l'Étang | Schaffnatt am Weiher |
| Dàmmerkírech | Dannemarie (Alt Rin) | Dammerkirch |
| Diefmàtte | Dieffmatten | Diefmatten |
| (*) Welschestaibach | Eteimbes | Welschensteinbach |
| Ewertröibàch | Traubach-le-Haut | Traubach |
| Fàlkwíller | Falkwiller | Falkweiler |
| Gavenàtt | Guevenatten | Gevenatten |
| Gíldwíller | Gildwiller | Gildweiler |
| Gummerschdorf | Gommersdorf | Gommersdorf |
| Hàgebàch | Hagenbach (Alt Rin) | Hagenbach |
| Hecke | Hecken | Hecken |
| (*) Jungmínschtràl | Montreux-Jeune | Jung-Münsterol |
| (*) Mànglàtt | Magny (Alt Rin) | Magny |
| Mànschbàch | Manspach | Manspach |
| Needertröibàch | Traubach-le-Bas | Traubach |
| Ratzwíller | Retzwiller | Retzweiler |
| (*) Romààni | Romagny (Alt Rin) | Romagny |
| (*) | Saint-Cosme | Sankt Kosman |
| Starnebarg | Sternenberg | Sternenberg |
| (*) Grüene-Lüttre | Valdieu-Lutran | Gottestal-Lüttern |
| Wolferschdorf | Wolfersdorf | Wolfersdorf |

## Conseller general de l'Alt Rin

* 1998-2010: Rémy With

## Enllaços externs

* Cantó de Dannemarie al web del consell general Arxivat 2006-11-30 a Wayback Machine.
# Divisió del Sud

La divisió del Sud o divisió Meridional (Southern Division) fou una entitat administrativa de la presidència de Bombai, Índia Britànica, situada a la part sud d'aquesta. La capital era Belgaum. Tenia una superfície de 64.734 km² i una població de 5.070.692 habitants el 1901. Els hindús eren el 89% i els musulmans el 9% (janistes un 1%, cristians, sikhs, budistes, parsis, jueus i animistes completaven la resta).
Estava formada pels següents districtes:
* Districte de Belgaum
* Districte de Dharwar
* Districte de Bijapur
* Districte de North Kanara
* Districte de Ratnagiri
* Districte de Kolaba
La població el 1872 era de 4.693.629 habitants, el 1881 de 4.370.220 habitants, i el 1891 de 5.008.063 habitants. En total hi havia 50 ciutats i 7.527 pobles. Les principals ciutats eren Hubli (60.214) Belgaum (36.878), Dharwar (31.279), Gadag (30.652), i Bijapur (23.811).
Les agències sota supervisió del Comissionat de la divisió eren:
* Agència de Kolaba (Janjira i Savantvadi)
* Agència de Bijapur (Jath i Daphlapur)
* Agència de Dharwar (Savanur)

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Fuga (pel·lícula de 2018)

Fuga és una pel·lícula dramàtica polonesa de 2018 dirigida per Agnieszka Smoczyńska. Es va projectar a la secció Setmana de la Crítica del 71è Festival Internacional de Cinema de Canes.

## Argument

L'Alicia, una dona de mitjana edat que pateix pèrdua de memòria, està construint el seu propi estil de vida lliure. Contra la seva voluntat, es veu obligada a tornar a la seva família i assumir els papers de mare, dona i filla. No obstant això, el marit i el fill no reconeixen aquesta dona, que sembla familiar, però que alhora actua com una desconeguda.

## Repartiment

* Gabriela Muskala com a Alicja & Kinga
* Lukasz Simlat com a Krzysztof
* Malgorzata Buczkowska com a Ewa
* Piotr Skiba com a Michal
* Halina Rasiakówna com a Mare
* Zbigniew Walerys com a Pare

## Recepció

En una ressenya principalment positiva per al Krakow Post Giuseppe Sedia va escriure: "El talent autosostenible de Smoczynska és capaç de brillar amb llum pròpia fins i tot sense les lluentons del seu atrevit esforç de debut", i va afegir que "podria aixafar les esperances dels espectadors que persegueixen l'extravagància o l'originalitat a qualsevol preu".

## Referències

* ↑ Lodge, Guy (16 May 2018). «Cannes Film Review: 'Fugue'». Variety.
* ↑ Ehrlich, David. «'Fugue' Review: A Disappointingly Straightforward Amnesia Drama from the Director of 'The Lure' — Cannes 2018». IndieWire, 15-05-2018. [Consulta: 24 juliol 2021].
* ↑ Sedia, Giuseppe «Fugue (2018)». Krakow Post, 23-12-2018 [Consulta: 24 juliol 2021].

## Enllaços externs

* Tràiler de la pel·lícula a YouTube